शहरों में बढ़ते विविध प्रकार के प्रदूषण – जनसँख्या के इस बढ़ते दबाव का सीधा प्रभाव यहाँ के वायुमंडल पर पड़ा है | धरती कम, लोग अधिक | शहरों की तो दुर्गति हो गई है | दिल्ली, मुंबई, कोलकाता, चेन्नई जैसे महानगरों में हर प्रकार का प्रदूषण पाँव पसार रहा है | लोगों के पास पर्याप्त स्थान नहीं हैं | लाखों लोग झुग्गी-झोंपड़ियों में निवास करते हैं, जहाँ खुली धुप, वायु और जल तक का प्रबंध नहीं है | न उनके पास रहने को पक्के मकान हैं, न संसाधन , न शौचालय | इसलिए उनका सारा वातावरण शौचालय जैसा दुर्गन्धपूर्ण हो गया है |